

VENDIM
Nr. 105, datë 5.2.2020

PËR DISA NDRYSHIME DHE SHTESA NË VENDIMIN NR. 641, DATË 6.11.2017, TË KËSHILLIT TË MINISTRAVE, “PËR RUAJTJEN DHE MBROJTJEN E ANËTARËVE TË INSTITUCIONEVE TË RIVLERËSIMIT KALIMTAR TË GJYQTARËVE DHE PROKURORËVE, TË PERSONELIT VENDAS DHE NDËRKOMBËTAR, TË OBJEKTEVE KU USHTROJNË VEPRIMTARINË, SI DHE INSPEKTORIT TË PËRGJITHSHËM TË INSPEKTORATIT TË LARTË TË DEKLARIMIT DHE KONTROLLIT TË PASURIVE DHE KONFLIKTIT TË INTERESAVE, NGA GARDA E REPUBLIKËS SË SHQIPËRISË”

Në mbështetje të nenit 100 të Kushtetutës dhe të shkronjave “c” dhe “ç”, të nenit 4, të ligjit nr. 8869, datë 22.5.2003, “Për Gardën e Republikës së Shqipërisë”, të ndryshuar, me propozimin e ministrit të Brendshëm, Këshilli i Ministrave
 
VENDOSI:

1. Në vendimin nr. 641, datë 6.11.2017, të Këshillit të Ministrave, bëhen këto ndryshime dhe shtesa:
a) Në titullin e vendimit, pas fjalëve “... , si dhe ...”, shtohen fjalët “... Inspektorit të Lartë të Drejtësisë dhe ...”. 
b) Pas pikës 1 shtohet pika 1/1, me këtë përmbajtje: 
“1/1. Garda e Republikës së Shqipërisë të ruajë e të mbrojë me truprojë me oficer dhe nënoficer Inspektorin e Lartë të Drejtësisë.”.
2. Ngarkohen Ministria e Brendshme dhe Garda e Republikës së Shqipërisë për zbatimin e këtij vendimi.
[bookmark: _GoBack]Ky vendim hyn në fuqi menjëherë dhe botohet në Fletore Zyrtare.

ZËVENDËSKRYEMINISTËR
Erion Braçe

